**Bővül a kiemelkedően nagy teljesítményű autókhoz készült Vredestein Quatrac Pro négyévszakos gumiabroncsok választéka**

* ***17 új opció válik elérhetővé a 18–21 colos keréktárcsákkal rendelkező nagy teljesítményű autókhoz és SUV-okhoz***
* ***Az egyedi kialakítás és anyagösszetétel egész évben biztonságos és pontos kezelhetőséget biztosít***
* ***Az első új méretek 2023. februárjában válnak elérhetővé, míg a továbbiak a második negyedévben érkeznek***

**2023. február 13. –** Az Apollo Tyres a 18–21 colos tartományban 17 új opcióval bővíti a kiemelkedően nagy teljesítményű (UHP) autók szegmense számára készült, díjnyertes Vredestein Quatrac Pro négyévszakos gumiabroncsainak kínálatát. A Quatrac Pro választéka jelenleg 103 különböző méretopciót tartalmaz a 17–22 colos keréktárcsákkal rendelkező autók számára.

A Quatrac Pro négyévszakos gumiabroncsot kimondottan a nagy teljesítményű járművek számára tervezték és fejlesztették ki, és futókeveréke olyan egyedi anyagösszetétellel bír, amely optimalizálja a gyorsítás közbeni úttartást, és egész évben kiváló tapadást biztosít a fékezés és a nagy sebességű kanyarodás során. A magas szilika- és műgyanta-tartalma, valamint a speciális kialakítású futófelület-mintázata pedig javítja a nedves útfelületeken való kezelhetőséget.

A további méretek között megtalálhatók kimondottan az első és hátsó tengelyekre tervezett darabok, ami elsőkerék-, hátsókerék- és összkerék-meghajtású hajtáslánc-konfigurációk esetén is képes optimális erőátvitelt biztosítani. Az újonnan bemutatkozó méretek gondoskodnak róla, hogy a Quatrac Pro számos különféle autóhoz és SUV-hoz ideális legyen, beleértve a Mercedes G-osztály, a BMW 4-es sorozat, a Range Rover Velar és az Audi Q3 nagy teljesítményű változatait is.

A tavalyi évben a Quatrac Pro több új díjat is elnyert különböző független abroncsteszteken. Az *AUTO Straßenverkehr* magazinnál például az „Ár/érték kategória győztese” lett, míg az *ACE Lenkrad* „Javasolt” kategóriába sorolta a négyévszakos gumiabroncsokat vizsgáló tesztjén. Az *AutoBild* magazin tesztelőit szintén lenyűgözte a gumiabroncs, és külön kiemelték annak havas körülmények között nyújtott teljesítményét, valamint „a nedves lejtőkön biztosított stabil vezetési jellemzőit és rövid féktávolságát, illetve alacsony menetzaját”.

Yves Pouliquen**,** az Apollo Tyres értékesítési és marketing csoportjának vezetője így fogalmazott: „Az új termékbevezetési programunkkal az ügyféligényekre reagálunk, hogy továbbra is biztosíthassuk a nagy teljesítményű járművekhez készült négyévszakos termékeink sikerességét. A megújult Quatrac Pro kínálat tagjai az eddigiekhez hasonlóan osztályelső kezelhetőséget biztosítanak, az új termékekkel pedig még több ügyfél igényeit elégíthetjük ki Európa-szerte. A K+F osztályunk tagjai hosszas tesztelések során gondoskodtak róla, hogy az új méretek is az eddig kapható Quatrac Pro gumiabroncsoktól megszokott, díjnyertes teljesítményt és biztonsági jellemzőket nyújtsák.”

A Vredestein márka az 1990-es évek elején a négyévszakos gumiabroncsok szegmensének úttörőjévé vált, és jelenleg – már az Apollo Tyres tagjaként – a négy évszakos gumiabroncsok légbőségesebb választékát kínálja a piacon. Az Apollo Tyres a legutóbbi innovációjaként a Vredestein Quatrac Pro EV gumiabroncs bemutatását jelentette be, amely Európa első, kifejezetten akkumulátoros elektromos és hibrid járművekhez készült négyévszakos gumiabroncsa.

A Quatrac Pro kínálat elsőként megjelenő új méretei 2023. februárjában válnak elérhetővé, míg a továbbiak a második negyedévben érkeznek.

Ha többet szeretne megtudni a Vredesten négy évszakos gumiabroncsainak kínálatáról, látogasson el a következő oldalra: [www.vredestein.hu](http://www.vredestein.hu)

**További részletek:**

CONSTANS PR, Katalin Dobos

email: apollotyres@constanspr.com

tel: 06302424073

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.